Այցելութիւններու շարքը սկսաւ Յունիս 9ին, Մերձաւոր Արեւելեքի Հայ Աւետարանական Եկեղեցիներու Միութեան նախագահ Վերապատուելի Մկրտիչ Գարակէօզեանի հետ, որ դրուատիգով անդրադարձաւ Հ.Օ.Մ.ի հայրենի տարածքներու թէ սփիւռքեան գաղութներու մէջ բարեսիրական աշխատանքներուն, լսեց Կեդրոնական Վարչութեան 2010ին Հ.Օ.Մ.ի Հարիւրամեակը նշող ծրագիրներու մանրամասնութիւնները եւ յաջողութիւն մաղթեց անոնց, յատկապէս հանգանակային աշխատանքին, որ ինքնանպատակ չէ, այլ առիթ պիտի տայ Հ.Օ.Մ.ին շարունակելու եւ ընդլայնելու իր բարեսիրական գործունէութիւնը: